
	MANYLEB ASESU LEFEL 6 



	Enw’r myfyriwr:
	
	Rhif Adnabod y myfyriwr:
	1404843

	Rhaglen:
	BA Addysg Gynradd gyda SAC

	Modwl:
	Yr Iaith ar Daith 3

	Cod y modwl:
	ECAD6006C
	Cyfraniad at Asesiad Cyffredinol y Modwl  (%):
	40%

	Darlithydd:
	Catherine Morgan
	Gwiriwr Mewnol:
	

	Teitl yr Aseiniad:
	Ymateb yn feirniadol i erthygl, gan roi tystiolaeth o wybodaeth a dealltwriaeth gadarn o themâu sy’n gysylltiedig ag addysgu’r Gymraeg yn y sector cyfrwng Saesneg.
	Nifer o eiriau (neu’r cyfwerth): 
	2000

	Dyddiad cyflwyno:
	4ydd o Chwefror, 2019
	Dyddiad dychwelyd marciau dros dro ac adborth ysgrifenedig: 
	4ydd o Fawrth, 2019

	Dull cyflwyno: 
	Lle bo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd.  (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg yng nghyflwyniadau myfyrwyr eraill.)
Dull cyflwyno arall (os ydy’n berthnasol): 
Bydd cyflwyno’r asesiad yn hwyr yn arwain at ddyfarnu marc cosb.  Cosbau am gyflwyno’n hwyr: Hyd at wythnos yn hwyr, uchafswm marc o 40%.  Dros wythnos yn hwyr, 0%.  Y Panel Amgylchiadau Esgusodol yn unig all gymeradwyo newid dyddiadau cyflwyno. 

	Gonestrwydd academaidd / cyfeirnodi: 
	Mae gonestrwydd academaidd yn ofynnol.  Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn.   






Darlithia Lewis ym Mhrifysgol Bangor ar system addysg Gymraeg a’i harfer orau (Evans, 2010). Gwerthfawrogir gwaith Lewis (2011) gan Evans (2010). Canmola ei rôl ryngwladol mewn addysg iaith. Adlewyrchir hyn wrth ddarllen yr erthygl. Amlyga Lewis (2011) ymatebion a dulliau priodol ar gyfer dysgu ac addysgu’n ddwyieithog yn yr unfed ganrif ar hugain. Ysgrifennir yr erthygl yn ffurfiol gan esbonio strategaethau newydd ar gyfer y pwnc llosg, sy’n chwalu ffiniau o ddysgu’n draddodiadol gan gynnwys manteision ac anfanteision o’r llenyddiaeth ryngwladol megis addysg trochi iaith. Cyfir ffactorau allanol yn yr erthygl sy’n effeithio ar amgylchedd deilliannau ieithyddol y dysgwyr. O ganlyniad, ni all cyfundrefn addysg sicrhau i’r dysgwyr ddatblygu’n hyderus ddwyieithog (Lewis, 2011). Dadansoddir effeithlonrwydd o uno dwy iaith ochr yn ochr â defnydd o’r Gymraeg o fewn meysydd dysgu gwahanol er mwyn hybu addysg ddwyieithog. Gellir dylanwadu’n bositif ar y gyfundrefn addysg bresennol, lle 28% yn unig o’r gweithgareddau a gynigir trwy gyfrwng y Gymraeg yn ôl Davies (2012).  Argymhellir sawl dull i osgoi dirywiad o ran yr ystadegau gan gynnwys ymestyn modelau traddodiadol megis gwersi trawsieithu er mwyn diwygio dysgu a’r deall yn naturiol. Er hynny, pwysleisia Estyn (2002, dyfynnwyd yn Lewis 2011) bod model traddodiadol o ddatblygiad llythrennedd deuol yn holl bwysig i ddeall a dadansoddi gwybodaeth mewn dwy iaith. Gwelir arfer da o lythrennedd deuol yn y ddogfen ‘Finland’ (This is Finland, 2018). Adlewyrchir pryderon Lewis (2011) o wahanu’r ieithoedd o fewn gwaith Lewis, Royles a McLeod (2017). Amlygir yr angen am adfywiad iaith trwy ganolbwyntio ar yr ochr lafar er mwyn dysgu’r iaith yn iawn. Ychwanegir bod angen dysgu mwy o bynciau na Chymraeg fel ail-iaith yn unig. Pwrpas yr erthygl, a chysylltiadau uniongyrchol ag awduron eraill, yw ymchwilio i wahanol strategaethau o hybu dwyieithrwydd yn y gyfundrefn addysg bresennol. Mae’n cyfuno awgrymiadau o safbwynt damcaniaethol gwahanol, sy’n cynnwys rhai rhyngwladol. Mae’n cydymffurfio â gofynion Llywodraeth Cymru (2016) o sicrhau miliwn o siaradwyr Cymraeg erbyn 2050.  
Ceir llawer o esboniadau ac ymatebion gwahanol o ran ystyr ‘Addysg Ddwyieithog’ (Carlson a Meltzoff, 2007).  Adlewyrchir hyn fel un o negeseuon yr erthygl. Nodir y dylai dysgwyr gael hyfedredd yn y ddwy iaith trwy gynnal sgiliau sgwrsio a gallant eu defnyddio o fewn gweithgareddau ym mhob iaith (Grosjean 1989, dyfynnwyd yn Carlson a Meltzoff 2007).  Dadleua Baker (2006) bod llawer o rieni, seicolegydd ysgol a doctoriaid yn amlinellu bydd problemau’n deillio wrth addysgu dysgwyr yn ddwyieithog. Amlinellir bydd gwasgedd ychwanegol ar yr ymennydd a dryswch meddwl. O ganlyniad cynghorir defnyddio un iaith â phlant yn unig. Er hynny, amlyga Lewis (2011) nod Llywodraeth Cynulliad Cymru megis defnyddio iaith leiafrifol i arwain y byd ym maes addysg. Cyfyng yw’r astudiaethau achos neu arfer da ar sut yn union maent yn bwriadu sicrhau’r amcan.
Esbonia Lewis (2011) mai amrywiol yw’r sefyllfaoedd a’r graddau a addysgir yn ddwyieithog yn y sector addysg. Esbonia fod rhai ysgolion ffrwd cyfrwng Saesneg yn addysgu ychydig elfennau o’r cwricwlwm drwy gyfrwng y Cymraeg. Gwrthgyferbynna hyn â’r ddarpariaeth mewn ysgolion cyfrwng Cymraeg, lle gosodir sylw ar ddatblygu Cymraeg a Saesneg. Yn ôl Lewis (2011) gellir galw hynny'r rhain yn  ‘ysgol ion dwyieithog’. Amlyga Estyn (2018) astudiaethau achos effeithiol o addysgu dwyieithog wrth gofnodi arfer da o ffynonellau  i wella eu llythrennedd deuol trwy adnoddau cyfrwng Saesneg. Amlyga Baker (2006, dyfynnwyd yn Lewis 2011) wybodaeth o ddatblygu teipoleg dwyieithog sy’n ceisio gwerthuso modelau ar gyfer datblygiad llythrennedd deuol a dwyieithrwydd wrth sicrhau nod i ddysgwyr wrth symud yn hyderus rhwng ieithoedd wrth ymdrin â sgiliau llythrennedd. Adlewyrchir patrwm rheolaidd o addysg drochi a chyfuno’r ddwy iaith ochr yn ochr trwy gydol yr erthygl. Ystyria Baker (2006, dyfynnwyd yn Lewis 2011) hyn yn fodel ‘cryf’. Gwahenir y modelau yn ‘gwan’ a ‘chryf’. Atgyfnertha Jacobson (1983, dyfynnwyd yn Lewis 2011) strategaeth ddwy iaith/integreiddio. Dylid anelu am ‘ddefnydd cydamserol pwrpasol’ gan osgoi gwahanu trwy amnewid gydag integreiddio’r ddwy iaith o fewn dosbarthiadau. Dadleua Lewis (2011) bod diffyg tystiolaeth o weithrediad y strategaeth er mwyn gwerthuso effeithlonrwydd datblygiad llythrennedd y dysgwyr. Fodd bynnag, ychwanega Estyn (2017) y dylai pob sector addysg ddwyieithog gynnwys cyfuniad o ieithoedd ar draws ystod o wersi.
Amlinella Cymdeithas yr Iaith (2013) mai methiant yw Cymraeg ail. Credir y dylid dileu Cymraeg ail-iaith ac i fyfyrwyr ddysgu Cymraeg fel astudiant Saesneg. Gwelir cysylltiad cryf o fewn y ddwy erthygl wrth argymell sawl dull ar sut i addysgu dwyieithrwydd yn llwyddiannus. Noda Lewis (2011) y dylid sefydlu dysgwyr hyderus yn y ddwy iaith. Ymetyb Donaldson (2015) i ofynion Lewis (2011) a Chymdeithas yr Iaith (2013). Amlyga ymrwymiad i addysg ddwyieithog gan ddweud y dylid gwerthfawrogi’r defnydd o’r iaith Gymraeg ymhlith pob ysgol yng Nghymru. Dadleua Sheldrick (2015) bod 33% o’r cyhoedd yn meddwl na ddylai Cymraeg fod yn orfodol o fewn ysgolion Saesneg. Amlinella UNESCO (1953, dyfynnwyd yn Appel a Muysken 2006) bod dysgwyr yn dysgu’n arafach trwy gyfrwng iaith anghyfarwydd. Gwrthgyferbynna hyn â gofynion penderfynol Lewis (2011) a Lewis, Royles a Mcleod (2017) o ddatblygu addysg ddwyieithog yn rhyngwladol. Cytuna Peal a Lambert (1962, dyfynnwyd yn Garcia 2009) efo’r amcanion. Amlygant fod perfformiad dysgwyr dwyieithog yn well gan eu bod yn meddwl yn fwy hyblyg na’u cyfoedion uniaith. Cefnoga Garcia (2009) hyn gan anodi mai addysg ddwyieithog yw'r unig ffordd o addysgu plant yn yr unfed ganrif ar hugain. Cyflwynir amcanion clir gan Lewis (2011, tud. 77) “dylid ymgodymu â chynnwys pynciol trwy gyfrwng eu hail iaith”. Cysylltir y strategaeth o gaffael iaith gyda strategaeth Marsh (1994, dyfynnwyd yn Lewis 2011) sef ‘CLIL’. Mae strategaeth CLIL yn ddull o “blethu iaith a chynnwys” (Lewis, 2011, tud. 77) mewn ysgolion sy’n addysgu ail iaith.
Creda Lewis fod  trochi dysgwyr yn yr iaith darged yn arfer da mewn gwersi er mwyn caffael iaith. Ystyria Baker (2006, dyfynnwyd yn Lewis 2011) addysg drochi yn fodel ‘cryf’. Cytuna Lewis (2011) bod trochi yn un o’r strategaethau mwyaf effeithiol i hybu dwyieithrwydd. Esbonnir bod y strategaeth wedi ehangu yn rhyngwladol gyda rhieni di-Gymraeg yn dewis y dull drochi ar gyfer eu plant. Amlinellir Estyn (2016) arwyddocâd rhieni o gefnogi iaith Cymraeg wrth gynnal partneriaeth agos efo’r athrawon. Esbonnir dylif rhannu gwybodaeth ddefnyddiol sy’n hybu datblygiad medrau llythrennedd y dysgwyr wrth gefnogi dysgu Cymraeg cartref. 
Dadleua Davies (2013, dyfynnwyd yn Golwg 2016) y dylid cael gwared â TGAU Cymraeg Ail Iaith. Atgyfnertha Lewis (2011) hyn gan nodi ddylid addysgu defnydd o bynciau yn effeithiol trwy drochi i godi’r statws ar gyfer y disgyblion. O ganlyniad, wrth drochi addysg o fewn meysydd pynciau gwahanol yn hytrach na phwnc unigol ‘Cymraeg ail iaith’ bydd hyn yn lledaenu arferion da. Llwydda Lewis (2011) i drosglwyddo gwahanol ddulliau o gynyddu datblygiad ieithyddol y dysgwyr.
Awgryma Estyn (2009) bod angen gwella sgiliau  darllen a llafar cyfrwng Cymraeg o fewn ysgolion Saesneg. Nodir mai un o’r rhwystrau yw diffyg strategaethau datgodio. Er hynny, amlygir arfer da o ran addysg drochi gan Ysgol Fabanod Mount (Estyn, 2013). Trafodant bryderon ac argymhellion o ran codi safonau iaith Cymraeg yng nghynllun datblygu’r ysgol. Wrth gynllunio’n ofalus mae athrawon, yn ôl Estyn (2013, tud. Anhysbys )“yn sicrhau bod mapiau cwricwlwm yn nodi patrymau iaith”.  Defnyddia’r ysgol themâu gwahanol trwy gydol y dosbarthiadau a fydd yn cynnwys patrymau a geirfa aml ddefnydd er mwyn trochi’r dysgu. Cefnogir hyn gan ofynion addysgu ail iaith Cymraeg YAAS (2015) gan drafod ac ymateb yn llafar ac yn ysgrifenedig i eirfa newydd. Atgyfnertha Lewis (2011)  bwysigrwydd patrymau ac amlinella ymwybyddiaeth o fodel a phatrymau mewn cymunedau eraill. Dangosir arfer dda o ddefnydd gweithgareddau siarter iaith yn ysgol Plascug (Estyn, 2018). Cysyllta hyn ag ymchwil Lewis, Royles a McLeod (2017) sy’n pwysleisio fod angen canolbwyntio ar ddefnydd o’r Gymraeg yn ein cymunedau a bod gwaith y Mentrau Iaith yn holl bwysig er mwyn defnyddio’r Gymraeg mewn sefyllfaoedd mwy anffurfiol a hamdden e.e weithgareddau hamdden trwy’r cyfrwng Cymraeg. Wrth hybu’r iaith Cymraeg yn anffurfiol, noda Lewis, Royles a McLeod (2017) bod hyn yn galluogi siaradwyr dwyieithog i ddefnyddio'r iaith trwy drochi’n achlysurol tu allan i’r ysgol.
Sonia Lewis (2011) am gyrsiau sy’n cynnwys modiwlau cyfrwng Cymraeg . Argymhella Cymdeithas yr Iaith (2013) y dylai athrawon fynychu cwrs e.e. Cynllun Sabothol sy’n datblygu sgiliau addysgu trwy gyfrwng  y Gymraeg. Ymgorfforir strategaeth trochi iaith a fydd o fudd i’r athrawon, dysgwyr a’r ysgol gyfan wrth gaffael y sgiliau a fydd yn eu galluogi i gyfathrebu’n rhugl yn Gymraeg. Cyfir manteision ac  anfantais o ran addysg drochi megis ymrwymiad athrawon Saesneg ac addysgu safonol.  Gan ystyried tystiolaeth Cymdeithas yr Iaith (2013) amlygir heriau megis cyflenwad o athrawon cyflenwi i ddiwallu’r blwch tra bod y staff parhaol yn dilyn y Cynllun Sabothol. Gall hyn effeithio hefyd ar gyllid ysgol. Dadleua Redknap (2014)  nad yw’r cwrs dwys yn ddigon hir. Hefyd, poena nad oes unrhyw gymorth ychwanegol wedi’r cwrs.
Er trafoda Lewis (2011) addysg drochi, byddai’n fanteisiol pe byddai wedi darparu enghreifftiau o arferion da'r model fel tanlinellir gan Baker (2014). Adlewyrcha Baker (2014) dechnegau penodol sy’n cael eu defnyddio yn ystod strategaeth trochi iaith. Noda effeithlonrwydd gweithredu cefnogaeth gyd-destunol yn y dosbarth megis ystumiau a mynegiant wynebol. Amlinella Salmon (2003) bod iaith corff yn gallu fod yn fwy effeithiol na’r iaith lafar. Dadleua Baker (2003) fod iaith ymhlith plant ifanc yn cael eu ‘dal’ yn hytrach na'u haddysgu, felly pwysleisir arwyddocâd rhyngweithio yn gorfforol efo’r dysgwyr. Ymatebir i’r hyn trwy gyfarwyddiadau manwl megis ailadrodd, cyfarwyddiadau syml, digonedd o amrywiaeth mewn tasgau dysgu cyffredinol â dysgu iaith a bod yr athrawon yn fodelau ysbrydoledig (Baker, 2014).
Er dangosa Lewis (2011) effeithlonrwydd o’r addysg trochi, amlinellir effaith cadarnhaol o gyfuno’r ddwy iaith mewn ffordd integredig a phwrpasol. Cysylltir addysg bwrpasol efo argymhellion Donaldson (2015) sy’n dylanwadu ar agwedd chwilfrydedd yr unigolion. Noda Lewis (2011) bod llwyddiant addysg trochi ryngwladol wedi adlewyrchu statws uchel yn y ddwy iaith (gwlad Canada), tra yn wledydd arall megis Cymru, maent yn cael ei chyfeirio ag iaith fwyafrifol ac iaith leiafrifol. O ganlyniad arwyddir gan Lewis (2011) tystiolaeth glir ar fethiant statws uchel o’r iaith Cymraeg o fewn ysgol cyfrwng Saesneg.
I gloi, mae’r adolygiad yma wedi llwyddo i grynhoi manteision addysg ddwyieithog. Llwydda Lewis (2011) i drafod oblygiadau a datblygiadau yn addas a hawdd i’r darllenwyr wrth nodi is-benawdau trwy gydol yr erthygl. Amlinellir taw’r model mwyaf llwyddiannus yw’r model trochi, yn enwedig o’n safbwynt ni yng Nghymru ar gyfer y ffordd ymlaen. Addysg drochi ac iaith treftadaeth sy’n cymeriadu rhaglenni addysg ddwyieithog fwyaf effeithiol. Mae mwy a mwy o blant o gefndiroedd di-gymraeg bellach yn manteisio ar addysg cyfrwng Cymraeg ochr yn ochr â disgyblion o gartrefi Cymraeg. Mae’r disgyblion yma yn dod yn siaradwyr rhugl Cymraeg erbyn iddynt ddod i ddiwedd eu cyfnod yn yr ysgol Gynradd. Adlewyrchir newyddion BBC (2019) gobaith addawol am gynnydd yr iaith Gymraeg mewn ysgolion cyfrwng Saesneg. Disgwylir i bob dysgwyr i ddilyn yr un cwricwlwm ar gyfer yr iaith yn 2022, ond nid o reiddiwyd bydd ysgolion cyfrwng Saesneg yn bodloni'r un safon â myfyrwyr cyfrwng Cymraeg. Atgyfnerthir hyn ag argymhellion Donaldson (2015) wrth daro’r hoelen i ddatblygu sgiliau dwyieithog.

